شعرك لاتسرحه وباك اتشده
لان كلما يكع شعرك عل متون
جن شده تطيحن فوك شده
ونشرد من خزرتك جنه ونلوذ
هسه وداعتك مابينه شرده
هوه انت التخزره اظله رجلين
وحده اتكوم تتلاطم بوحده
ندك اباب كلبك مثل الايتام
اجينه حلوك الك مابينه رده
كبل العين رمده وراح الرماد
هسه حلوكنه لكناهه رمده
تجاملنه يابو شفايف الحلوات
يل حلكك بخلته بليه مده
عماله شتغل ونكلك ورود
منريد الحلك انطينه جده
كالو بلحلم بيه كلشي ينباس
مشيته وخصره ومرات خده
وتاليه كمشنه ابردن الفراش
ومزارك غدنه عله المخده
وكالو صحره خضره عيونك اتصير
ورموشك عليه تنوخ النوك
وكالو عل صدر فاتح محلين
من اهدك بعد مارحنه السوك
وانعم من شفايف جعب رجليك
لان كل ترف من جوه لي فوك
عرك صرنه عله مودك بسجاجين
وفقرنه عله مودك شكك حلوك
صرنه اشلون دفتر بيد زعطوط
شخابيط انترس وجلاده مشكوك
تلبسنه انت رايد تلبس هدوم
هو انت المهم شتلبس يلوك
ضكنه المر لمن ضكناك ياصاح
الى يمته نضل ابمرك انضوك
من كد ماتعت بكلوبنه سنين
لذالك صبحة بكلوبنه فتوك
لاتهدم كلبك بانينه بحساس
ماعدنه كلب بانينه طابوك
تحياتي
ابو سيف العويسي